is en en fr et is is is is is is is is is is is en en is zh is en is is en en is en en is en en is is en en is is en is en en is zh ca is en is en is en is en en is en is is en en is is is en is is en en is en en is en en en en tl zh en en is en en is is en is is en en en is is en en en is fr pt en en is is en is is cs is is it ga en is is es en en is en en is en en is en en is en is en en is en en is is en en hbs_lat en en is is en en is en en is en en is is en en is en is en is en en is fr cs en en is en en is en en is et en en is en is en en is en en is en en is en en is en en de en en is zh nb is en en is is en is en en is en is en en is en en is en is en is en fr is is en en en cs en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label DIY. Show all posts
Ég hef áður sagt ykkur frá páskaeggjaleitinni úti sem er núna orðin hefð í fjölskyldunni.
Þá fá fullorðnir og börn páskaegg, við felum það úti og allir skemmta sér konunglega við leitina.
Yfirleitt höfum við fengið vorveður eins og það gerist best, sólríkt en kalt. Þá höfum við gjarnan sest niður saman úti og notið þess að fá smá sól á okkur. Við höfum þó ekki látið páskahret slá okkur út af laginu en það urðu kannski ekki mjög erfiðir felustaðir fyrir valinu það árið!
Það eru ekki hefðbundin íslensk páskaegg í þessari leit heldur finnst okkur fullorðna fólkinu gaman að fá eitthvað alveg sniðið að okkur og auðvitað að smakka það sem hinir fengu! Við eigum nokkur pappaegg til þess að nota við þetta tilefni sem er notuð ár eftir ár.
Stundum passar gjöfin illa í pappaegg og þá er bara að láta hugmyndaflugið ráða.
Ég hef nokkrum sinnum notað pappírspoka enda skemmtilegt að skreyta og endurnýta þannig poka sem manni hafa áskotnast.
Eitt árið skreytti ég eggjabakka og fyllti af góðgæti
Börnin hafa hingað til fengið tvö pappaegg, annað með  gotteríi t.d. jarðarber, bláber, hlaup, súkkulaði eða ávaxtaskvísu. Í hinu egginu er lítil gjöf t.d. trekkibíll, fótboltaspil, pokémonkort eða lego. Við höfum svo pakkað eggjunum inn í mismunandi servíettur (t.d. eitt barn með blómaservíettu, næsta með jólaservíettu) þannig að litlir gormar eigi auðvelt með að finna sín egg þó þau kunni ekki að lesa og séu æst í leitinni.
Í fyrra var páskaeggjaleitin í fyrsta sinn hjá okkur, enda komin með góðan garð núna. Guttinn var mjög spenntur fyrir þessu og til þess að stytta biðina og leyfa honum að taka þátt í undirbúningunum gerði guttinn svona líka fínt páskaskilti:
Hann tók einmitt þessa frábæru mynd af skiltinu sínu sjálfur, ósvikin mynd með puttanum inn á!
Ljúfar samverustundir, ferskt loft, sól og súkkulaði fyrir sálina = mæli með.
Email ThisBlogThis!Share to TwitterShare to FacebookShare to Pinterest
Labels: DIY, endurvinnsla, krakkaföndur, munsturlímband, náttúra, páskar, samvera, súkkulaði, Washi teip
Um daginn dreif ég loksins í að framkvæma skemmtilega hugmynd sem ég hafði einhvern
tímann séð á flakki mínu um veraldarvefinn.
Við blönduðum vatni og matarlit í úðabrúsa og úðuðum svo í snjóinn af hjartans lyst!
Þessi skemmtun hentar ungum sem öldnum. Þessi gormur lét ekki sitt eftir liggja og auðvitað fór smá matarlitur á andlitið og fötin en það kom ekki að sök.
Það voru gerðar ýmsar tilraunir, reynt að blanda litunum saman, sprautað stutt og langt
og jafnvel upp í loftið!
Mömmurnar sem voru með guttunum skemmtu sér ekki síður vel við að lita snjóinn,
svona á milli þess sem þær þurftu að forða sér undan úðanum!
Posted by Rósir og rjómi at 20:41 1 comment:
Email ThisBlogThis!Share to TwitterShare to FacebookShare to Pinterest
Labels: DIY, krakkaföndur, náttúra, samvera
Ég hef undanfarin ár gert dagatöl í jólagjafir og gefið ömmum&öfum og fleiri ættingjum myndir af guttanum. Skemmst er frá því að segja að þetta slær í gegn á hverju ári.
Auðvitað hefur guttinn líka fengið dagatal. Fyrst fannst honum svo gaman að skoða myndirnar aftur og aftur og spjalla um þær. Núna er dagatalið notað til að merkja inn atburði og afmæli og ræða um daga og mánuði.
Það tekur dágóðan tíma að fara í gegnum myndir ársins, velja þær bestu og fínpússa svo að dagatalið gleðji líka augað en mikið er það skemmtilegt. Gott verkefni þegar árið líður á enda að renna yfir árið og allt það skemmtilega sem maður gerði með fólkinu sínu og fyllast þakklæti. Og rifja upp allt það sem maður kom í verk (sem er ágætis tilbreyting frá listanum langa í höfðinu um allt það sem maður kom ekki í verk!).
Það hafa allir jafn gaman af dagatalinu góða.
Venjulega hef ég gert sömu útgáfuna fyrir alla þar sem það er ódýrara þegar maður kaupir dagatalið hjá prentþjónustu. Og tekur minni tíma.
Í ár ákvað ég að vera sérstaklega dugleg og gera margar mismunandi útgáfur allt góða fólkið mitt, sem skýrir afhverju þessi færsla kemur inn í febrúar (og ekki eru öll tilbúin enn!).
Þetta er mikil vinna en mjög skemmtileg.
Hérna sjáið þið glefsur úr dagatalinu sem ég gerði fyrir aldraða frænku mína.
Hún hafði mikið gaman af því að sjá þessar gömlu myndir og tengdi betur við þær heldur en nýju myndirnar í dagatalinu.
Við gátum líka spjallað aðeins um þær, það er hjálplegt þegar það er orðið erfitt að finna umræðuefni. Ég hafði ekki minna gaman af því að skoða þessar gömu myndir og vinna með þær.
Myndin hérna fyrir ofan finnst mér svo falleg, öll svo ung og falleg í sól og sumaryl í Köben.
Ég veit ekki hver tók þessa mynd því hann afi minn, Sveinbjörn Þórhallsson, er á henni en aðrar myndir tók hann. Eins og þessar flottu myndir úr Heklugosi árið 1947.
Glöggir lesendur hafa sennilega tekið eftir að dagatalið er á ensku, en ég fann bara fríkeypis dagatal þar sem maður gat bætt við mynd á veraldarvefnum. Sparaði mér smá vinnu þar.
Best að drífa sig í að ljúka við síðustu dagatölin - það er ekkert sem segir að dagatal megi ekki vera frá mars 2016 til febrúar 2017, er það nokkuð!?!
Posted by Rósir og rjómi at 22:39 No comments:
Email ThisBlogThis!Share to TwitterShare to FacebookShare to Pinterest
Stundum er gaman að gera svolítið úr peningagjöfum, aðeins meira en bara umslag.
Hérna endurnýtti ég glerkrukku og setti klósettrúlluhólk í miðjuna fyrir peninginn.
Fyllti svo í kringum með nammi, það er sniðugt að nota það nammi sem viðtakandunum finnst gott.
Guttanum fannst þetta mjög áhugavert og fannst merkilegt að ég setti peninga inn í. Hann hljóp því inn í herbergi og náði í sparibaukinn sinn, dró upp tíkall og sagði "ég vil líka gefa Söru pening!".
Fermingarbarnið fékk því nokkra þúsundkalla og krúttaðan tíkall.
Ég skreytti svo með litlum krítarlímmiða og merkimiða.
Einfalt, fallegt & fljótlegt!
Posted by Rósir og rjómi at 22:18 1 comment:
Email ThisBlogThis!Share to TwitterShare to FacebookShare to Pinterest
Labels: DIY, endurvinnsla, föndur, gjafahugmynd, innpökkun, merkimiðar, munsturlímband, umhverfisvænt, Washi teip
Mér bauðst að taka þátt í skemmtilegri áskorun ásamt öðrum frábærum bloggurum. Við máttum fara í A4 og velja okkur efnivið fyrir ákveðna upphæð og svo að deila útkomunni með ykkur.
Já föndurfrumurnar í mér glöddust mikið yfir þessu!
Hinar bloggsíðurnar sem taka þátt eru hver annarri flottari og skemmtilegri. Ég hef deilt færslunum frá þeim á fésbókarsíðunni og þær eru einnig að finna á síðunni hjá A4.
Þessir bloggarar taka þátt:
En þá að föndrinu! Ég valdi þessar vörur frá A4:
Einnig notaði ég mjóan penna, skæri og hvít og brún merkispjöld.
Á þessari mynd sést hvernig ég klippti sum spjöldin til
Fallegir stimplarnir fengu að njóta sín á þessu merkispjaldi. Þegar maður stimplar svona er galdurinn að stimla út um allt og passa að stimpla líka "útaf".
Þessi spjöld eru afar einföld og auðvelt að bæta við texta sem hæfir.
Fleiri stimpluð spjöld og eitt með afmælisköku, gerð með pappírslímbandi.
Fleiri í svipuðum dúr...
Mér fannst fallegt að gera smá mynstur inn í fánalengjuna með pennanum.
Svo fannst mér þessi límbönd svolítið skemmtileg.
Þau eru úr plasti (eins og venjulegt límband) og koma á handhægum standi.
Ég skrifaði tvöfalda stafi með pennanum og fannst það hæfa krúttlegu límbandinu vel
Svona gegnsætt límband nýtur sín vel á hvítum merkispjöldum.
Þessi límbönd eru úr pappír.
Það er oft skemmtilegt að rífa og auðvelt að losa aftur ef maður vill breyta.
Mér fannst þau njóta sín sérlega vel með þessum brúnu merkispjöldum.
Vörurnar frá A4 í þessari færslu fékk ég að gjöf.
Posted by Rósir og rjómi at 16:45 13 comments:
Email ThisBlogThis!Share to TwitterShare to FacebookShare to Pinterest
Labels: DIY, föndur, merkimiðar, munsturlímband, Washi teip
Dundaði mér við að einfalt og stílhreint páskaskraut um daginn
það þarf ekki að vera flókið eða fullkomið
(án nokkurra teiknihæfileika, hehemm!)
Nokkrar páskagreinar í krukku til að fá fallega gula litinn með
Eruð þið tilbúin í föndurleiðbeiningarnar?
svo er bara að dúlla einhver mynstur
Nota pappír í mismunandi litum
og penna í mismunandi litum.
Posted by Rósir og rjómi at 21:45 2 comments:
Email ThisBlogThis!Share to TwitterShare to FacebookShare to Pinterest
Labels: DIY, endurvinnsla, páskar, umhverfisvænt
Ég rakst á svo skemmtilegar umhverfisvænar hugmyndir um daginn um útfærslur á fuglamat. Ég ákvað að prófa eina útgáfu með guttanum.
Við fundum til allt sem þurfti og mældum magnið gróflega. Svo var þurrefnunum hrært saman og sett í form. Í öllu þessu gat guttinn tekið virkan þátt.
Ég bræddi svo kókosolíu og setti yfir þurrefnin.
Við studdumst við "uppskrift" úr haustblaði íbn sem má finna hér.
Við fundum snæri sem brotnar niður í náttúrinni (e. biodegradable). Það gerir því ekkert til þó að við komum ekki aftur á staðinn til þess að hirða bandið upp, það brotnar niður í náttúrunni (ólíkt plasti).
Við létum "kökurnar" harðna yfir nótt úti á svölum .
Þetta urðu svona líka fínar og þægilegar fuglamatskökur.
Við fórum svo í göngutúr og dreifðum góðgætinu í ýmis tré í nágrenninu. Það var sérlega gaman næstu daga á eftir að kíkja hvort að fuglarnir höfðu nartað í.
Umhverfisvæn og ódýr hugmynd en umfram allt uppskrift að skemmtilegri samveru með börnum á öllum aldri.
Það er ekki úr vegi að benda á uppáhalds síðurnar mínar tengdri samveru:
Færni til framtíðar og Samvera.
Posted by Rósir og rjómi at 22:10 No comments:
Email ThisBlogThis!Share to TwitterShare to FacebookShare to Pinterest
Labels: DIY, krakkaföndur, náttúra, umhverfisvænt
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.